คทช. ตั้งคณะอนุกรรมการปรับปรุง One Map พร้อมเร่งจัดสรรที่ดินให้สมัชชาคนจนและพีมูฟตามกฎหมาย
คทช. ตั้งคณะอนุกรรมการปรับปรุง One Map พร้อมเร่งจัดสรรที่ดินให้สมัชชาคนจนและพีมูฟตามกฎหมายที่ประชุมคณะกรรมการนโยบายที่ดินแห่งชาติ หรือ คทช. ที่มีพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธาน มีมติเห็นชอบแต่งตั้งคณะอนุกรรมการ 9 คณะ ขับเคลื่อนการดำเนินงาน ภารกิจ คทช. ให้ครอบคลุมทุกด้าน ซึ่งรวมถึงคณะกรรมการเพื่อปรับปรุงแผนที่แนวเขตที่ดินของรัฐแบบบูรณาการมาตราส่วน 1 ต่อ 4000 หรือ one map ด้วย พร้อมกันนี้ ยังมีมติเห็นชอบแนวทางแก้ปัญหาความเดือดร้อนของราษฎรบ้านปางมะโอ อำเภอวังชิ้น จังหวัดแพร่ โดยให้กรมป่าไม้นำเสนอคณะรัฐมนตรีเพื่อพิจารณาต่อไป ซึ่งในปีนี้กำหนดพื้นที่เป้าหมาย ที่ต้องจัดสรรให้กับประชาชน 2.3 แสนไร่ อยู่ใน 59 พื้นที่ 36 จังหวัด โดยกระทรวงมหาดไทย จะเป็นผู้คัดเลือกผู้ที่จะได้รับการจัดสรรในพื้นที่ดังกล่าวนอกจากนี้ ที่ประชุมรับทราบการแก้ไขปัญหากลุ่มสมัชชาคนจน และความคืบหน้าการแก้ไขปัญหาตามข้อเสนอ ของขบวนการประชาชนเพื่อสังคมที่เป็นธรรม หรือ P-move ซึ่งนายกรัฐมนตรีกำชับว่า การจัดสรรที่ดินให้กับผู้เดือดร้อนทั้งสองกลุ่ม ต้องตรงกับข้อร้องเรียนและถูกต้องตามวัตถุประสงค์ ภายใต้กรอบของกฎหมาย